recursal/SuperWikiNEXT-32B huggingface dataset:
**סוללת גרינס לודג** (אנגלית: Green's Lodge Battery) היא סוללת ארטילריה בגיברלטר. היא נמצאת בצד הצפוני של צוק גיברלטר בקצה הצפוני של שמורת הטבע הצוק העליון, מעל לסוללת פרינגדונס. ידועה גם בשם **הסוללה העליונה**. סוללת גרינס לודג' נקראת על שמו של הגנרל סר ויליאם גרין, ששירת בגיברלטר במשך 22 שנים, רובם כמהנדס הראשי של גיברלטר. בשנת 1776 הוצבו לראשונה תותחים בסוללה. הסוללה היא רכוש של משרד ההגנה הבריטי.

היסטוריה
--------

הסוללה נבנתה בשנת 1776 ומוקמו בה חמישה תותחים שירו קליעים במשקל 24 פאונד. מספר התותחים ירד לאחר מכן לשניים. הסוללה הייתה בשימוש פעיל בעת המצור הגדול על גיברלטר (1779 – 1783). ההצלחה הניכרת של התקיפות מסוללת גרינס לודג' בעת המצור הגדול גרמו למהנדסים הבריטים לבנות סוללה נוספת במידל היל - סוללת רוק גאן, שכיום היא רכוש של משרד ההגנה הבריטי. 

בתחילת המאה ה-20 נבנתה עמדת תצפית במקום; מאוחר יותר במהלך מלחמת העולם השנייה נבנתה עמדת תצפית נוספת.

הסוללה כיום היא ברובה במצב עלוב, והסוללה עצמה וכן המבנים שמסביבה נטושים ומוזנחים. כל המקום מכוסה בחצץ, ועיזים משוטטים בו. ניתן לצפות מהסוללה על בית הקברות של גיברלטר, על נמל התעופה גיברלטר ועל העיירה לה לינאה דה לה קונספסיון שבספרד.

### ויליאם גרין

ויליאם גרין, (1725-1811)
סוללת גרינס לודג' נקראת על שמו של הגנרל ויליאם גרין. גרין היה קצין בצבא הבריטי ששירת באירופה ובקנדה עד לשנת 1761, אז מונה למהנדס בכיר בגיברלטר. בשנה לאחר מכן הוא מונה לדרגת לוטננט קולונל. 

גרין תכנן והוציא לפועל מספר תוכניות צבאיות בצוק, ובשנת 1770 הוא מונה למהנדס הראשי של גיברלטר. הרעיון שלו להקמת יחידת טכנאים צבאיים שתחליף את הטכנאים האזרחים שעד כה בנו את המבנים הצבאיים, נשאה פרי והיחידה הוקמה בשנת 1772. גרין קיבל דרגת קולונל בשנת 1777, ועלה לדרגת מייג'ור גנרל לפני שעזב את גיברלטר.

הוא שירת כמהנדס הראשי בזמן המצור הגדול על גיברלטר, כאשר הוא תכנן, הוציא לפועל ותיקן ביצורים במהלך המצור. גרין שירת בגיברלטר למשך 22 שנים, מ-1761 ועד ל-1783. לאחר מכן מונה גרין למהנדס הראשי של בריטניה הגדולה. בשנת 1798 הוא מונה לדרגת גנרל.

גלריית תמונות
-------------

* עמדת תצפית בקצה של הסוללה שנבנתה במלחמת העולם השנייהעמדת תצפית בקצה של הסוללה שנבנתה במלחמת העולם השנייה
* מבט פנורמי מהסוללהמבט פנורמי מהסוללה
* מבט מבפנים על הסוללהמבט מבפנים על הסוללה
* המעבר לעמדת התצפית הראשונה מתחילת המאה ה-20המעבר לעמדת התצפית הראשונה מתחילת המאה ה-20
* מבט מבפנים על הסוללהמבט מבפנים על הסוללה

קישורים חיצוניים
----------------

ויקישיתוף מדיה וקבצים בנושא **סוללת גרינס לודג'** בוויקישיתוף

הערות שוליים
------------

כל המקורות בשפה האנגלית.

1. 1 2 3 4  "Green's Lodge Battery (D)". discovergibraltar.com.. לחצו על "Gun Batteries" ולאחר מכן על "Green's Lodge Battery"
2. 1 2  Drinkwater Bethune, John (1786). ). A history of the late siege of Gibraltar
3. 1 2  Vetch, Robert Hamilton (1890). ). "Green, William (1725-1811)". en.wikisource.org. Dictionary of National Biography, 1885-1900, Volume 23
**שקד עמיחי** (נולדה ב-30 ביוני 2000) היא ג'ודוקא בנבחרת ישראל בג'ודו, זוכת מדליית הארד באליפות אירופה U21, אלופת ישראל U23 ואלופת המכבייה ה-21. שקד מעבירה הרצאות השראה.

ביוגרפיה
--------

שקד נולדה בירושלים, ובגיל 8 עברה עם המשפחה לקדימה. בוגרת תיכון הדסים באבן יהודה. שירתה בצה"ל במעמד של ספורטאית מצטיינת באט"ל. במקביל לקריירה הספורטיבית שקד מעבירה הרצאות השראה, סטודנטית למדעי המחשב באוניברסיטה הפתוחה ומאמנת קבוצה של ילדים ונוער עם לקויות ראייה ועיוורון.

### קריירה ספורטיבית

בשנת 2016 זכתה במדליה הבינלאומית הראשונה שלה בתחרות גביע אירופה אנטליה לקדטיות.

בשנת 2018 זכתה במדליית זהב בגביע אירופה ליגאנו U21.

בשנת 2019 זכתה במדליות הארד בגביעי אירופה U21 באתונה וסרייבו.

בשנת 2020 זכתה במדליית הארד באליפות אירופה U21 בפורץ׳, קרואטיה.

בשנת 2022 זכתה במדליית הזהב במכביה ה-21.

קישורים חיצוניים
----------------

* שקד עמיחי, ברשת החברתית אינסטגרם
* שקד עמיחי, באתר איגוד הג'ודו העולמי
* שקד עמיחי, באתר JudoInside.com
* שקד עמיחי, ברשת החברתית לינקדאין
* אורן אהרוני, ג'ודו: ארד לשקד עמיחי באליפות אירופה לג'וניור, באתר ynet, 5 בנובמבר 2020
* אסי ממן, ‏שקד עמיחי זכתה בארד באליפות אירופה עד גיל 21, באתר ONE‏, 5 בנובמבר 2020
**פורסון אמנקווה** (באנגלית: **Forson Amankwah**; נולד ב-31 בדצמבר 2002 בגאנה) הוא כדורגלן גנאי המשחק בעמדת הקשר ההתקפי בקבוצת רד בול זלצבורג מהבונדסליגה האוסטרית.

קריירת מועדונים
---------------

אמנקווה החל את הקריירה המקצוענית שלו בקבוצת WAFA מליגת העל הגאנאית, במדיה ערך 16 הופעות ליגה והבקיע שער אחד.

ב-7 בפברואר 2021 חתם אמנקווה ברד בול זלצבורג מהבונדסליגה האוסטרית, והחל לשחק בליפרינג, קבוצת בת של המועדון. ב-2 במרץ 2022 ערך את הופעת הבכורה שלו ברד בול זלצבורג, בתיקו 0-0 נגד ל.א.ס.ק. לינץ במסגרת המחזור ה-21 בליגה לעונת 2021/2022.

ב-27 ביוני 2022 הושאל אמנקווה לריינדורף אלטאך מהבונדסליגה האוסטרית. הוא ערך 16 הופעות ליגה במהלך תקופת ההשאלה, בהן הבקיע שער אחד. לאחר ההשאלה חזר לרד בול זלצבורג.

קישורים חיצוניים
----------------

ויקישיתוף מדיה וקבצים בנושא **פורסון אמנקווה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Forson bringt Offensiv-Power nach Altach באתר הרשמי של ריינדורף אלטאך, 27 ביוני 2022 (בגרמנית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פורסון אמנקווה"**.
**ג'ון הרולד קנדר** (באנגלית: **John Kander**; נולד ב-18 במרץ 1927) הוא מלחין אמריקאי של מספר מחזות זמר מצליחים כחלק מהצמד **קנדר ואב** יחד עם פרד אב.

ביוגרפיה
--------

קנדר נולד בקנזס סיטי מיזורי למשפחה יהודית מתבוללת. הוא למד בבית ספר התיכון 'פמברוק היל' ולאחר מכן לתואר ראשון באוברלין קולג' וסיים תואר שני באוניברסיטת קולומביה, שם היה טיפוחיו של דאגלס מור ולמד קומפוזיציה אצל ג'ק ביסון.

קנדר התחיל את הקריירה שלו בברודוויי כפסנתרן מחליף בחזרות ל"סיפור הפרברים". במהלך האודישנים של המחזמר "ג'יפסי", פגש את הכוריאוגרף ג'רום רובינס, שהציע לו להלחין מוזיקה לריקודים למופע ב-1959. לאחר מכן, הוא כתב סדרות הריקוד ל"אירמה לה דוס" ב-1960.

המחזמר הראשון שלו היה "משפחה שכזאת", שנכתב עם ג'יימס וויליאם גולדמן. הוא פגש את הפזמונאי פרד אב ב-1962, והחל לשתף עמו פעולה בכתיבת שירים, שיתוף שיחזיק מעמד במשך יותר מארבעה עשורים. מאוחר יותר באותה השנה הקליטה הכוכבת העולה ברברה סטרייסנד שני שירים של הצמד, "My Coloring Book" ו-"I Don't Care Much". ב-1965, קנדר ואב יצרו את המופע הראשון שלהם בברודוויי, "פלורה האיום האדום" בבימויו של ג'ורג' אבוט, שבו לייזה מינלי ביצעה את הופעת ברודוויי הראשונה שלה. קנדרו ואב נקשרו מאז בכתיבת חומרים ללייזה מינלי ולצ'יטה ריברה, ויצרו חומר מיוחד להופעות החיות שלהן ולהופעותיהן בטלוויזיה.

מחזות הזמר המצליחים "קברט" ושיקגו" הפכו גם לסרטים זוכי אוסקר, כולל שמונה אוסקרים לסרט "קברט" ב-1972 ואוסקר לסרט הטוב ל"שיקגו" ב-2002. הסרטים השתמשו בשירי ההפקות הבימתיות של קנדר ואב. הצמד גם תרם שירים לסרטים אחרים, בהם "ניו יורק, ניו יורק" ב-1977 ומקום בלב (1984).

קנדר, יחד עם אב, גם כתב שירים עבור המחזה של תורנטון ויילדר "בעור שינינו", אבל הזכויות נלקחו על ידי אחיינו של ויילדר.
המחזמר החדש ביותר שלו, הראשון זה שנים רבות שנוצר ללא פרד אב, הוא "הנחיתה", למילותיו של גרג פירס, ב-2013.

מחזות זמר
---------

מילים מאת פרד אב אלא אם צוין אחרת

* "משפחה שכזאת" (1962) - מילים של ויליאם גולדמן
* "פלורה האיום האדום" (1965)
* "קברט" (1966)
* "בשביל להעיף עפיפון" (1966) - מילים ולחן גם על ידי וולטר מרקס
* "זמן האושר" (1968)
* "זורבה" (1968)
* "70, בנות, 70" (1971)
* "שיקגו" (1976)
* "החוק" ( 1978)
* "אשת השנה" (1981)
* "רינק" (1984)
* "יהלומים" (1984) - שני שירים
* "והעולם סובב" (1991)
* "נשיקת אשת העכביש" (1992)
* "רציף הפלדה" (1997)
* "פוסי" (1999)
* "שוב ושוב" / "בעור שינינו" (1999)
* "הביקור" (2001)
* "וילונות" (2006) - מילים נוספות בידי רופרט הולמס
* "הכל עלינו" (2007 גרסה של שוב ושוב)
* "בני סקוטסבורו" (2010)
* "ניו יורק, ניו יורק" (2023)

קישורים חיצוניים
----------------

ויקישיתוף מדיה וקבצים בנושא **ג'ון קנדר** בוויקישיתוף

* ג'ון קנדר, במסד הנתונים הקולנועיים IMDb (באנגלית)
* ג'ון קנדר, באתר AllMusic (באנגלית)
* ג'ון קנדר, באתר MusicBrainz (באנגלית)
* ג'ון קנדר, באתר Discogs (באנגלית)
* ג'ון קנדר, באתר Songkick (באנגלית)
* ג'ון קנדר, באתר SecondHandSongs

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306191505171
* BIBSYS: 90383613
* BNE: XX860071
* BnF: cb13937263w (data)
* CiNii: DA14138301
* GND: 12099321X
* ISNI: 0000 0001 0907 8320
* LCCN: n82099819
* LNB: 000047748
* MusicBrainz: 3916e074-5c71-493a-8815-a78fc7d26ec2
* NKC: xx0008720
* NTA: 069645973
* SNAC: w6md9q0n
* SUDOC: 073355720
* VIAF: 61735554
* WorldCat: lccn-n82099819

 |
סופיה ובעלה גאורג פרידריך, נסיך פרוסיה
**סופיה יוהנה מריה, נסיכת פרוסיה** (בגרמנית: **Sophie Johanna Maria**; נולדה ב-7 במרץ 1978) היא בת אצולה גרמנייה, אשתו של גאורג פרידריך, נסיך פרוסיה. לצדו של בעלה, עומדת סופיה בראש בית הוהנצולרן, ומחזיקה בתואר הסמלי של "נסיכת פרוסיה".

ביוגרפיה
--------

סופיה נולדה ב-7 במרץ 1978 בפרנקפורט, גרמניה המערבית. אביה הוא פרנץ-אלכסנדר, נסיך איזנבורג ואמה היא כריסטינה פון זאומה-יטש. יש לה שתי אחיות, קתרינה ואיזבל, ושני אחים ויקטור ואלכסנדר. משפחתה היא משפחת אצולה מבית איזנבורג, אשר מעמדה נשלל ממנה בעקבות מלחמת העולם הראשונה. סופיה גדלה בטירת בירסטיין במדינת הסן, אשר שייכת למשפחתה. היא למדה מנהל עסקים באוניברסיטת פרייבורג ואוניברסיטת הומבולדט בברלין.

ב-21 בינואר 2011 הכריז גאורג פרידריך, נסיך פרוסיה על אירוסיו לסופיה. גאורג פרידריך הוא ראש בית הוהנצולרן הנוכחי, ונכד-נכדו של וילהלם השני, קיסר גרמניה האחרון. החתונה האזרחית נערכה באולם העירייה של פוטסדאם ב-25 באוגוסט של אותה שנה, בידי ראש העיר יאן יעקובס. החתונה הדתית התקיימה יומיים לאחר מכן בכנסיית השלום בסנסוסי, לציון יום השנה ה-950 לייסוד בית הוהנצולרן. היה זה הטקס המפואר ביותר שערך בית הוהנצולרן מאז 1965. סופיה לבשה את היהלום המסורתי אשר נמצא בידי בית איזנבורג, ובמהלך הארוחה החליפה אותו בנזר עשוי יהלומים ופלטינה אשר נמצא בידי בית הוהנצולרן מאז 1905 ונענד באופן מסורתי על ידי נסיכת הכתר. לאחר הטקס נערכה קבלת פנים בארמון סנסוסי, אשר נבנה בידי פרידריך הגדול - אחד מאבות אבותיו של גאורג פרידריך. סופיה הגיעה אל המקום ברולס-רויס נהוגה בידי אביה, ולאחר החתונה הזוג עזב את הארמון במרכבה רתומה לסוסים.

חרף העובדה שבית הוהנצולרן הוא פרוטסטנטי, סופיה היא קתולית, ולפיכך הטקס הונחה בידי שני כמרים. בריטניה, בלגיה, הולנד, ליכטנשטיין, לוקסמבורג, שוודיה וירדן שלחו נציגים מבתי המלוכה שלהן לאירוע, ונכחו בו גם איזבל, דוכסית ברגנזה, מרגרטה, נסיכת רומניה ומריה ולדימירובנה, הנסיכה הגדולה של רוסיה. בסך הכל הופיעו נציגים מכ-60 בתי מלוכה מרחבי העולם. שגריר ישראל בגרמניה יורם בן-זאב נכח גם הוא.

משפחתה
------

בשנת 2011 נישאה סופיה לגאורג פרידריך, נסיך פרוסיה, בנם של לואי פרדיננד, נסיך פרוסיה ודונאטה, רוזנת קסטל-רידנהאוזן, ויש להם 4 ילדים:

* קרל פרידריך, נסיך פרוסיה (נולד ב-2013)
* לואי פרדיננד, נסיך פרוסיה (נולד ב-2013)
* אמה מריה, נסיכת פרוסיה (נולדה ב-2015)
* היינריך, נסיך פרוסיה (נולד ב-2016)

קישורים חיצוניים
----------------

ויקישיתוף מדיה וקבצים בנושא **סופיה, נסיכת פרוסיה** בוויקישיתוף

הערות שוליים
------------

1. 1 2  הנסיכה סופיה באתר בית הוהנצולרן (באנגלית)
2. ↑  Sophie Prinzessin von Isenburg: Wer ist die neue Kaiserin? באתר הבילד (בגרמנית)
3. ↑  Die preußische Prinzenhochzeit beginnt ganz privat
4. ↑  Georg Friedrich Prince of Prussia and Sophie Princes: Germany Set for Its Own Royal Wedding
5. ↑  Princess Sophie of Isenburg's Wedding Dress: All the Details
6. ↑  מידע על הנזר
7. ↑  יואב ספיר, החתונה המלכותית של פוטסדאם, באתר nrg, 27 באוגוסט 2011
**יעקב בן חַלְפַי** או **יעקב הקטן** (ביוונית: Ἰάκωβος) הוא אחד משנים עשר השליחים של ישו. היה אחיו של מתי. שם אמו מריה. הוא מכונה "הקטן" כדי להבדילו מהשליח יעקב בן זבדי, המכונה "הגדול". המידע עליו בברית החדשה קלוש. בכנסייה הקתולית הוא נחשב לקדוש.

בנצרות המערבית, עוד מימיו של הירונימוס (סביב 400 לספירה), מקובל לזהות את יעקב הקטן עם יעקב אחי ישו. זיהוי זה מבוסס על הבנה מילולית של הפסוק באיגרת אל הגלטיים א' 19: "וְאַחֵר מִן־הַשְׁלִיחִים לֹא־רָאִיתִי זוּלָתִי אֶת־יַעֲקֹב אֲחִי אֲדֹנֵינוּ". בנצרות המזרחית מבדילים בין שני האנשים, וכך גם דעתם של החוקרים המודרניים.

יום חגו חל בכנסייה הקתולית ב-1 במאי, ובכנסיות המזרחיות ב-9 באוקטובר.

על שמו קרוי ארמון סנט ג'יימס.

ראו גם
------

* מאמר באנציקלופדיה הקתולית שמנסה לנמק את הזיהוי של יעקב הקטן עם יעקב אחי ישו.

לקריאה נוספת
------------

* אפי זיו, **הצופן הנוצרי באמנות**, אור יהודה: כנרת, זמורה-ביתן, 2015, עמ' 223, מסת"ב 978-965-566-137-8

קישורים חיצוניים
----------------

ויקישיתוף מדיה וקבצים בנושא **יעקב בן חלפי** בוויקישיתוף
* יעקב בן חלפי, באתר אנציקלופדיה בריטניקה (באנגלית)

  


| השליחים |
| --- |
| 12 השליחים | פטרוס הקדוש • אנדראס הקדוש • יעקב בן זבדי • יוחנן בן זבדי • פיליפוס הקדוש • ברתולומאוס הקדוש • 
מתי (לוי) • תומאס הקדוש • יעקב בן חלפי • תדיאוס הקדוש (מזוהה גם עם יהודה, אחי ישו) • שמעון הקנאי • יהודה איש קריות ומחליפו מתיאס הקדוש |
| שליחים נוספים | פאולוס • סילא • ברנבא • יעקב הצדיק |

|  |  |
| --- | --- |
| בקרת זהויות עריכת הנתון בוויקינתונים | 
* GND: 11871161X
* NKC: jo2004259842
* VIAF: 6768156133216958430002
* WorldCat: viaf-6768156133216958430002

 |
בניין הזואולוגיה
**בניין הזואולוגיה** הוא מבנה המהווה חלק מקריית עיריית ירושלים. המבנה נבנה בעשור האחרון של המאה ה-19 בסמטת יוחנן מגוש חלב, למול גן העיר. המבנה נבנה בסגנון אופייני לשלהי שלטונה של האימפריה העות'מאנית בירושלים. המבנה הוא תלת קומתי שבחזיתו שורת חנויות. שערי החנויות והחלונות של המבנה מקושתות. למבנה גג רעפים האופייני לבנייני התקופה (כנראה בשל השפעת הבנייה הטמפלרית בירושלים). 

המבנה נבנה במקורו למטרות מגורים ומסחר. בתקופת המנדט הבריטי שימש המבנה כבית חולים צבאי. לאחר מלחמת העצמאות שימש המבנה את מעבדות הזואולוגיה של בית הספר לרפואה של האוניברסיטה העברית, שעברו לכאן בשל חסימת הגישה לקמפוס האוניברסיטה של הר הצופים, ומכאן שמו של המבנה. 

בין השנים 1988–1992 שכנו בבניין משרדי הרשות לפיתוח ירושלים, ומשרדי פרויקט הקמת קריית עיריית ירושלים (משרדי חברת מוריה, חברת רון הנדסה, ומשרדי המהנדס דן וינד).

אמנם תוכנית מנספלד להקמת קריית עיריית ירושלים הציעה להרוס את המבנה (כמו גם את יתר המבנים ההיסטוריים באזור), על אף חשיבותו ההיסטורית והארכיטקטונית הפחותה הציעו תוכניות מאוחרות יותר (תוכנית השמשוני ותוכנית ניב) דווקא לשמר את המבנה, והוא אכן שומר והפך לחלק ממבני קיריית העירייה.

 ערך מורחב – **קריית עיריית ירושלים**  

במסגרת השיפוץ של המבנה נפתחו חזיתות החנויות, אשר נסתמו באבנים בעת שעבר המבנה לידי האוניברסיטה העברית, והושבה להם מטרתן המקורית.

לקריאה נוספת
------------

* דוד קרויאנקר, **סיפור קריית העירייה, ירושלים**, הוצאת אריאל, 1993.

| קריית העירייה של ירושלים - מבט מכיוון דרום לצפון |
| --- |
| 

 |
| **כיכרות**: |
| כיכר ספרא | כיכר צה"ל | גן דניאל |
| **מבנים היסטוריים**: |
| בניין עיריית ירושלים ההיסטורי | בית ברגהיים  בניין החברה התנ"כית | בניין אביחיל | בניין הבייגלמאכער |
**אולפני ההנפשה של פוקס** (באנגלית: **Fox Animation Studios**) הייתה חברת הפקות אמריקאית, בבעלות פוקס המאה העשרים, אשר הייתה ממוקמת בפיניקס, בירת מדינת אריזונה שבארצות הברית. החברה, אשר פעלה החל מ-9 באוגוסט 1994 עד 26 ביוני 2000, הפיקה חמש הפקות מונפשות בלבד, שהן סדרת הטלוויזיה "הרפתקאות מתוך ספר המידות" (1996–2000) וסרטי ההנפשה "אנסטסיה" (1997), "נסיך מצרים" (1998), "ברטוק המשגע" (1999) ו"טיטאן" (2000).

היסטוריה
--------

האנימטורים דון בלות' וגרי גולדמן הפיקו עבור Sullivan Bluth Studios את הסרטים "על קסמים ועכברים" (1982), "פייבל והחלום האמריקאי" (1986), "המסע לעמק החלומות" (1988), "גן עדן לכלבים" (1989) ו"אצבעונית" (1994), כאשר האחרון לא הצליח כלכלית. בעקבות הכישלון, בשנת 1994 האנימטורים נשכרו על ידי ביל מצ'אניק, יו"ר פוקס המאה העשרים בזמנו, כדי ליצור אולפן הנפשה לחברה שיתחרה באולפני ההנפשה של וולט דיסני, אשר זכו להצלחה בסוף שנות השמונים ותחילת שנות התשעים, עם יציאת הסרטים "בת הים הקטנה" (1989), "היפה והחיה" (1991), "אלאדין" (1992) ו"מלך האריות" (1994). מצ'אניק, בשיתוף ג'ון מטויאן, נשיא חטיבת ההנפשה של פוקס המאה ה-20, צירף את סטיפן בריין, סמנכ"ל בכיר ב-Silver Pictures, כסמנכ"ל בכיר/מנכ"ל בכדי לפקח על החברה ולנהל את הפעילות השוטפת של החטיבה.

ההפקה הראשונה של החברה הייתה סדרת הטלוויזיה "הרפתקאות מתוך ספר המידות", אשר שודרה בין השנים 1996–2000. בשנת 1997, יצא לאקרנים הסרט הראשון של החברה, "אנסטסיה", אשר זכה להצלחה ביקורתית ורווחית. בהמשך החברה הפיצה את הסרטים "נסיך מצרים" (1998) ו"ברטוק המשגע" (1999). שנה לפני סגירת החברה והפצת סרטה האחרון, "טיטאן" שהפסיד 100 מיליון דולר, פוטרו 300 אנשים מתוך 380, על מנת "לעשות סרטים ביעילות רבה יותר".

ב-26 ביוני 2000, לאחר שש שנות פעילות, החברה נסגרה כתוצאה מתשואות כספיות גרועות. עקב סגירת החברה, בוטלו חמישה סרטים - הראשון שהיה אמור להיות עיבוד לרומן "Barlowe's Inferno" מאת ויין בארלו; השני שהיה אמור להיקרא "The Little Beauty King" ("מלך היופי הקטן") והיה אמור לשמש כפרודיה לסרטי הרנסאנס של דיסני, בביום סטיב אודקרק; השלישי שהיה אמור להיות מבוסס על רצועת הקומיקס "over the hedge" מאת מייקל פריי וטיי. לואיס; הרביעי שהיה אמור להיקרא "Africa" ("אפריקה") ולהיות מיועד למבוגרים; והחמישי שהיה אמור להיות סרט שעלילתו מתרחשת בעידן הקרח.

המטה לשעבר של הסטודיו ישב ללא שימוש ונטוש עד שנהרס בשנת 2017, כאשר מאוחר יותר נבנה בו מתחם דירות.

הפקות
-----

| שם ההפקה בעברית | שם ההפקה במקור | תאריך הפצה מקורי |
| --- | --- | --- |
| הרפתקאות מתוך ספר המידות | Adventures from the Book of Virtues | 2 בספטמבר 1996–17 בדצמבר 2000 |
| אנסטסיה | Anastasia | 21 בנובמבר 1997 |
| נסיך מצרים | The Prince of Egypt | 16 בדצמבר 1998 |
| ברטוק המשגע | Bartok the Magnificent | 16 בנובמבר 1999 |
| טיטאן | .Titan A.E | 16 ביוני 2000 |

ראו גם
------

* Blue Sky Studios

קישורים חיצוניים
----------------

* אולפני ההנפשה של פוקס, במסד הנתונים הקולנועיים IMDb (באנגלית)

הערות שוליים
------------

1. ↑  בריאן לינדר, Fox Animation Studios Closes Its Doors, באתר IGN,‏ 27 ביוני 2000
**חואן ברנאט ולאסקו** (בספרדית: **Juan Bernat Velasco**, נולד ב-1 במרץ 1993 בקויירה שבספרד) הוא כדורגלן ספרדי המשחק בעמדת המגן השמאלי בבנפיקה ליסבון ובנבחרת ספרד.

קריירת מועדונים
---------------

### ולנסיה

ברנאט נולד בעיר קויירה הנמצאת בקהילה האוטונומית של ולנסיה. ברנאט שיחק בקבוצות הנוער של ולנסיה, וערך הופעה בקבוצות הבוגרות כאשר שיחק בקבוצת המילואים בליגה הספרדית השלישית, וסייע לה להעפיל אל הליגה הספרדית השנייה. בשנת 2011 ברנאט עלה לסגל של הקבוצה הבכירה, וערך בכורה ב-27 באוגוסט באותה שנה בניצחון על ראסינג סנטאנדר. עם זאת, מיעט לשחק בקבוצה הבכירה באותה עונה, ושיחק בעיקר בקבוצת המילואים. ב-28 בנובמבר 2012 הבקיע ברנאט את שערו הראשון בקבוצה הבכירה, במשחק גביע המלך נגד יאגוסטרה, וכעבור כשנה הבקיע לראשונה במשחק ליגה, נגד אלצ'ה. במהלך תקופתו בוולנסיה, שיחק ברנאט בעמדת הקשר השמאלי, ובהמשך בעמדת המגן השמאלי.

### באיירן מינכן

ב-7 ביולי 2014 חתם ברנאט על חוזה לחמש שנים בבאיירן מינכן, תמורת 10 מיליון אירו. ברנאט ערך את הופעת הבכורה שלו בקבוצה בהפסד 0–2 לבורוסיה דורטמונד בגמר הסופר קאפ הגרמני. את שערו הראשון במדי באיירן מינכן כבש ב-30 בינואר 2015 בתבוסה 1–4 לוולפסבורג. ברנאט הרבה לשחק בהרכב של פפ גוארדיולה כבר בעונתו הראשונה, כאשר הוא משחק בעיקר כקשר שמאלי וכמגן שמאלי. בעונת הבכורה שלו בקבוצה זכה ברנאט עם הקבוצה באליפות הבונדסליגה. בעונת 2015/16, זכה ברנאט עם באיירן מינכן בדאבל, ובשתי העונות הבאות, 2016/17 ו-2017/18, זכה עם הקבוצה באליפות הבונדסליגה. ברנאט, בארבע עונותיו בבאיירן, הגיע עם הקבוצה שלוש פעמים לחצי גמר ליגת האלופות ופעם אחת לרבע הגמר, אך שימש בעיקר שחקן מחליף לדויד אלאבה.

### פריז סן-ז'רמן

ב-31 באוגוסט 2018 נמכר ברנאט מבאיירן מינכן לפריז סן-ז'רמן מליגת העל הצרפתית תמורת 15 מיליון אירו. ברנאט חתם על חוזה בפריז סן-ז'רמן לשלוש שנים. ב-14 בספטמבר ערך את הופעתו הבכורה בקבוצה בניצחון 0–4 על סנט אטיין. ב-6 בנובמבר הבקיע את שערו הראשון במדי פריז בתיקו 1-1 נגד נאפולי בליגת האלופות.

### בנפיקה ליסבון

ב-1 בספטמבר 2023 הושאל ברנאט לבנפיקה ליסבון לעונה אחת.

קריירה בינלאומית
----------------

ברנאט שיחק בכל נבחרות הנוער והצעירים של ספרד. ברנאט זכה עם נבחרת ספרד באליפות אירופה בכדורגל עד גיל 19, שנערכה בשנת 2012 באסטוניה, וערך בכורה בנבחרת ספרד הבוגרת בשנת 2014, במוקדמות יורו 2016, וכבש את שערו הראשון נגד נבחרת לוקסמבורג.

תארים
-----

באיירן מינכן
* אליפות גרמניה: 2014/15, 2015/16, 2016/17, 2017/18
* הגביע הגרמני: 2015/16
* הסופר קאפ הגרמני: 2016, 2017, 2018

פריז סן-ז'רמן
* אליפות צרפת (4): 2018/2019, 2019/2020, 2021/2022, 2022/2023
* הגביע הצרפתי: 2019/2020
* גביע הליגה הצרפתי: 2019/2020
* הסופר קאפ הצרפתי: 2020, 2022

נבחרות ספרד
* אליפות אירופה בכדורגל עד גיל 19: 2012

קישורים חיצוניים
----------------

ויקישיתוף מדיה וקבצים בנושא **חואן ברנאט** בוויקישיתוף
* חואן ברנאט, ברשת החברתית פייסבוק
* חואן ברנאט, ברשת החברתית אקס (טוויטר)
* חואן ברנאט, ברשת החברתית אינסטגרם
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN
**חלא עליאן** (באנגלית: **Hala Alyan**; נולדה בשנת 1986) היא סופרת, משוררת ופסיכולוגית קלינית אמריקאית-פלסטינית המתמחה בטראומה נפשית, התמכרות ופסיכולוגיה בין תרבותית. כתיבתה ושירתה עוסקות בהיבטים של זהות ובהשפעות של גלות ופליטות, בעיקר בקרב הפליטים הפלסטינים. עליאן התפרסמה בזכות רומן ביכוריה, "Salt Houses" שיצא לאור ב־2017.

ביוגרפיה
--------

חלא עליאן נולדה בקרבונדייל (אנ'), אילינוי, ב-1986 וגדלה בכווית סיטי, אוקלהומה, טקסס, מיין ובלבנון. היא בעלת תואר ראשון מהאוניברסיטה האמריקנית בביירות, תואר שני מאוניברסיטת קולומביה ודוקטורט בפסיכולוגיה קלינית מאוניברסיטת ראטגרס והיא עובדת במשרה חלקית באוניברסיטת ניו יורק במרכז הייעוץ והבריאות. היא ובן זוגה מתגוררים בברוקלין.

יצירה
-----

רומן הביכורים של עליאן, "בתים ממלח" (באנגלית: "**salt houses**") מספר את סיפורם של ארבעה דורות משפחת יעקוב הפלסטינית שנאלצת לעזוב את ביתה בשכם ב־1967 ומתיישבת בכווית במטרה לבנות חיים חדשים אך גם מכווית הם נאלצים לעזוב שוב והם נודדים בין ביירות, פריז ובוסטון. בספר מתוארות התרחשויות היסטוריות אמיתיות. הספר זכה ב־2018 בפרס דייטון (אנ') לשלום, פרס שניתן לסופרים שכתיבתם נחשבת מקדמת שלום.

שיריה של עליאן פורסמו בכתבי עת ומגזינים ספרותיים.

"שנות ה-29", אוסף שיריה של עליאן יצא לאור בינואר 2019.

פרסים
-----

* 2013 - בפרס הספר הערבי-האמריקאי מהמוזיאון הלאומי הערבי-אמריקאי על שירה.
* 2018 - פרס דייטון לספרות שלום על ספרה "salt houses".

קישורים חיצוניים
----------------

ויקישיתוף מדיה וקבצים בנושא **הלה עליאן** בוויקישיתוף
* אתר האינטרנט הרשמי של הלה עליאן
* חלא עליאן, ברשת החברתית אקס (טוויטר)
* שני שירים מתוך אוסף השירה "שנות ה-29"
* can I apologize now שיר שפורסם באתר The Adroit Journal

הערות שוליים
------------

1. ↑  Hala Alyan , באתר של Poetry Foundation
2. ↑  Salt Houses: A story of Palestinians without Palestine , ביקורת על הספר באתר אל-ג'זירה
3. 1 2  זוכי פרס דייטון לשלום 2018, Dayton Literary Peace Prize
4. ↑  זוכי פרס הספר הערבי-אמריקאי של 2013, באתר של The Arab American National Museum (AANM)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007387782305171
* GND: 1126584762
* LCCN: no2015164784
* RERO: 02-A027587118
* VIAF: 115145541823296600686
* WorldCat: lccn-no2015164784

 |
**לודוויג במלמנס** (בגרמנית: **Ludwig Bemelmans**; ‏27 באפריל 1898 - 1 באוקטובר 1962) היה צייר וסופר אוסטרי. את ספריו כתב באנגלית.

ביוגרפיה
--------

במלמנס נולד בעיר מראן שבדרום טירול (אז האימפריה האוסטרו-הונגרית) לאב צייר. ילדותו עברה עליו בנסיעות בין ערים ומלונות. לאחר שסיים את שנת לימודיו העשירית בפנימייה נוקשה ברוטנבורג שבבוואריה, החליט להגר לארצות הברית, עליה קרא תכופות בספרי ג'יימס פנימור קופר. במלחמת העולם הראשונה התגייס לצבא האמריקני. לאחר שחרורו נרשם ללימודי ציור והחל מאייר כתבי-עת שונים. ב-1934 הופע ספרו הראשון, "**האנזי**", הרפתקה מצוירת של ילד החוגג עם דודו את בוא השנה החדשה על פסגה בהרי טירול. 

יצירתו הידועה ביותר של במלמנס היא "**מדלנה**". מדלנה (בשמה המקורי: מדליין) היא ילדה ערנית ופקחית המתגוררת ולומדת בפנימייה, אותה מנהלת מדמואזל קלאבל. מדליין היא חריגה בנוף האחיד של בנות המוסד והיא נוטה להסתבך בצרות ולצאת מהן בשלום, תוך שהיא מדאיגה את מדמואזל קלאבל עד אימה. הרעיון לכתוב על מדלנה נולד אצל במלמנס בעת שהגיע לבית חולים באי צרפתי, וראה שם ילדה קטנה המתגאה בצלקת שנותרה על בטנה לאחר שעברה ניתוח להסרת התוספתן מגופה. הספר הראשון בסדרת "מדלנה" עוסק בדיוק בנושא זה. "מדלנה" יצא לאור ב-1939 וזכה להצלחה מיידית. בהמשך יצאו ספרים נוספים המספרים על המשך עלילותיה של אותה הדמות, והופקו סרטים וסדרה המבוססים עליהם. גרסה עברית של הספר הראשון, בתרגומה של אבירמה גולן, יצאה לאור ב-1996.

לודוויג במלמנס מת ב-1 באוקטובר 1962 ונקבר בבית הקברות הלאומי ארלינגטון.

לקריאה נוספת
------------

* יהודה אטלס, "לודביג במלמנס: צלקת על הבטן", בספר **ילדים גדולים** (כרך 2, עמ' 96-79), הוצאת ידיעות אחרונות, 2003.

קישורים חיצוניים
----------------

ויקישיתוף מדיה וקבצים בנושא **לודוויג במלמנס** בוויקישיתוף
* לודוויג במלמנס, ברשת החברתית Goodreads
* אתר הבית של מדליין
* לודוויג במלמנס, באתר "Find a Grave" (באנגלית)
* לודויג במלמנס (1898-1962), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007462926905171
* BIBSYS: 90985436
* BNC: 000107446
* BNE: XX1195716
* BnF: cb120392014 (data)
* CiNii: DA01962864
* GND: 118655256
* ICCU: SBLV028971
* ISNI: 0000 0001 0902 033X
* LCCN: n50007160
* NDL: 00432844
* NKC: jx20090217009
* NLA: 35017217
* NLK: KAC201403487
* NLP: a0000001644883
* NTA: 070380759
* RERO: 02-A002988687
* RKD: 6356
* SNAC: w64m9p1d
* SUDOC: 02858581X
* Trove: 791787
* ULAN: 500000694
* VIAF: 54165257
* WorldCat: lccn-n50007160

 |
**אמירם טובים** (נולד ב-20 במאי 1974) הוא סטנדאפיסט, קומיקאי, ושחקן ישראלי, הידוע כמשתתף בתוכנית "מחוברים" בעונתה הרביעית.

ביוגרפיה
--------

טובים נולד וגדל בראשון לציון לנעמי ולשמואל, ולו ארבעה אחים. לאביו מפעל עמודי תאורה מצליח. ב-1992 נהרג אחיו הגדול אליחי (אילי) בפעילות מבצעית כאשר שירת ביחידה מובחרת. עבד כרכז בפרויקט אומץ ועם בני נוער בפרדס־כץ. בתחילת דרכו עסק בעיתונאות.
אמירם טובים הוא סטנדאפיסט שהחל ככותב לתוכנית של דודו טופז, ולקח חלק בתוכניות "מהדורה מוגבלת" בערוץ ביפ, "צחוק מעבודה" בערוץ 2. הופיע גם בתוכנית "מחוץ לחוק" בעונה השנייה. כמו כן, קיבל תפקיד אורח בסדרה "שנות ה-80". אמירם הנחה את התוכנית "הדיבור" עם אלירז שדה בערוץ 24 ואת "ספיישל הקריוקי" עם שלומי קוריאט. בין היתר השתתף בתוכנית "זוג מנצח VIP" עם אשתו דורין. אמירם הגיש פינה קומית בתוכנית "הטוב מכולם" עם אברי גלעד. אמירם טובים הוא יוצר רשת וכיום מופיע בכל רחבי הארץ עם מופע סטנדאפ. שיחק בתפקיד אורח בסדרה ״למה מי מת״ בתפקיד עצמו.
שיחק בתפקיד אורח בסדרה ״לבד בבית״. 

הוא בעל תואר ראשון בחינוך ובתקשורת.

טובים נשוי ואב לשלושה. מתגורר בנס ציונה.

קישורים חיצוניים
----------------

* אמירם טובים בעמודו האישי
* יואב בירנברג, עכשיו טוב: אמירם טובים מתחבר לעבר, באתר ynet, 1 בדצמבר 2016
* רחלי מלק בודה, ‏ימים טובים: "אני מרגיש שהקהל נעשה יותר אינטליגנטי בשנים האחרונות", בעיתון מקור ראשון, 22 בינואר 2020
* אמירם טובים - לצחוק מהשנייה הראשונה, בפורטל סטנדאפיסט 20 במאי 2022
**מאיר נוביק** (15 במאי 1914 – 18 באוקטובר 2013) היה איש שירותי הביטחון במסגרת ההגנה, שירות הביטחון הכללי ומשטרת ישראל. בעל דרגת ניצב במשטרה.

ביוגרפיה
--------

נוביק נולד ב-15 במאי 1914 בוורשה שבפולין ובשנת 1936 עלה לארץ ישראל. בראשית דרכו בארץ עבד כמורה לחינוך גופני והיה מדריך במסגרת תנועת "הפועל". בשנת 1937 ייסד את סניף התנועה בנתניה ושם החל לפעול במסגרת "ההגנה". 

לאחר הכשרתו בקורסים לפיקוד ומודיעין התמנה למפקד "ההגנה" בעמק חפר. פעילותו נעשתה במחתרת, תוך התגייסותו למשטרת היישובים העבריים. בתקופה זו היה פעיל גם במוסד לעלייה ב' ומאוחר יותר התמנה לאחראי שירות ידיעות מאזור חיפה ועד רמת גן. בעקבות מאסרו בשבת השחורה התפטר משירותו במשטרה, אך המשיך לפעול במסגרת "ההגנה". בין השאר היה מפעילם מטעם הש"י של שני הסרג'נטים שנחטפו ונתלו על ידי האצ"ל.

לאחר הקמת מדינת ישראל שירת בצה"ל והיה מראשוני שירות הביטחון הכללי. ב-1949 נשלח למשימות ריגול בארצות הברית. במהלך שנות החמישים עבר למשטרת ישראל, בה שימש ראש המחלקה לתפקידים מיוחדים בדרגת סגן ניצב. בסוף שנת 1958 הוא יצא לקורס קציני משטרה בכירים, ובסיום הקורס מונה לראש מחלקת הדרכה, בראשה עמד שנים ארוכות בדרגת ניצב משנה. במקביל לתפקידו במחלקת ההדרכה, בשנים 1964–1965 חזר למחלקה לתפקידים מיוחדים ועמד בראשה כממלא מקומו של אהרן שלוש בתקופת לימודיו. בהמשך שירותו שימש ראש אגף ארגון במשטרה. סיים שירותו בדרגת ניצב.

לאחר שחרורו היה ממונה על ארגון ויחסי הציבור של מוזיאון ארץ ישראל. 

ב-1998 זכה לאות יקיר העיר רמת גן. בשנת 2005 חתם על עצומת בכירי מערכת הביטחון התומכת בתוכנית ההתנתקות.

בנו, ד"ר נמרוד נוביק, היה יועצו המדיני של שמעון פרס בין השנים 1984–1990.

קישורים חיצוניים
----------------

* עופר אדרת, מת מאיר נוביק, ממייסדי קהילת המודיעין הישראלית, באתר הארץ, 19 באוקטובר 2013
* מאיר נוביק מדבר על פרשת הסרג'נטים, באתר YouTube

הערות שוליים
------------

1. ↑  אתר "Billiongraves"
2. ↑  יוסי מלמן, בגילוייו האחרונים של המדליף אדוארד סנודן אין חידוש אמיתי, סופהשבוע, 27 בדצמבר 2013
3. ↑  חילופי תפקידים במשטרה, הַבֹּקֶר, 13 במרץ 1959
4. ↑  שר המשטרה העלה בדרגה 19 קצינים על פי המלצת המפקח הכללי י. נחמיאס, חרות, 9 בנובמבר 1959
**דין פורמן** (באנגלית: **Dean Furman**; נולד ב-22 ביוני 1988) הוא כדורגלן אנגלי-דרום אפריקאי ממוצא יהודי המשחק באלטרינצ'ם.

קריירת מועדונים
---------------

פורמן התחיל את הקריירה שלו במחלקת הנוער של צ'לסי, אך לאחר שלא זכה לשחק בקבוצה הבוגרת עזב. ב-10 במאי 2006 חתם בגלאזגו ריינג'רס והוא שימש כקפטן מחלקת הנוער. ב-24 באוקטובר 2007 חתם על חוזה חדש לשנתיים במועדון. ב-10 במאי 2008 פורמן ערך את הופעת הבכורה שלו עבור ריינג'רס נגד דנדי יונייטד. ב-27 באוגוסט 2008, הושאל לברדפורד סיטי עד ינואר 2009.

ב-29 ביוני 2009, חתם לשלוש שנים באולדהאם אתלטיק. ב-14 באוגוסט 2010 הבקיע שער שזכה בתואר שער בעונה של אותה עונה. בעונת 2011/2012 קיבל את סרט הקפטן.

ב-14 במרץ 2013 הושאל לדונקסטר רוברס עד לסיום העונה, וב-12 ביולי 2013, פורמן חתם על חוזה לשנתיים במועדון.

ב-28 באוגוסט 2020, פורמן חתם בקרליסל יונייטד מהפוטבול ליג השנייה.

בקיץ 2021 פורמן חתם באלטרינצ'ם.

קריירה בינלאומית
----------------

ב-19 באוגוסט 2008 זומן לראשונה לסגל נבחרת דרום אפריקה לקראת משחק ידידות נגד אוסטרליה, אך לא שותף באותו משחק. ב-8 בספטמבר 2012 ערך את הופעת הבכורה שלו במשחק ידידות נגד ברזיל, כשנה לאחר מכן הבקיע את שער הבכורה שלו בנבחרת נגד בוטסואנה. פורמן נכלל בסגל הנבחרת הסופי לקראת גביע אפריקה לאומות 2013. פורמן נבחר לאיש המשחק בניצחון 0-2 נגד אנגולה.

קישורים חיצוניים
----------------

ויקישיתוף מדיה וקבצים בנושא **דין פורמן** בוויקישיתוף
* דין פורמן, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
אין לבלבל עם אין לבלבל ערך זה עם הערך "סוכה".
סוכה בשכונת עין כרם בירושלים, שניתן לשער כי הסוכות בימי קדם היו כדוגמתה.
**סוכה** (משורש סכך) היא מבנה ארעי וזמני, שהוקם בימי קדם כדי להגן על בני אדם בעיקר מהשמש ומהגשם ואף כמקום מחסה לבהמות. יתרונה היה בקלות ההקמה והפירוק. הסוכה הייתה עשויה מעצים, ענפים ועלים של צמחים שהיו בשטח, ולא הצריכה חומרים מיוחדים ויקרים.

סוכות בדרך כלל נבנו באזורים של שטחים חקלאיים כדי שהשומרים יוכלו לשבת בהן ולתצפת על השטח, או כדי שהעובדים יוכלו לנוח בזמן הפוגה מעבודה. מכיוון שלסוכה היו דפנות חלשות (או שלא היו דפנות כלל), היא בדרך כלל לא היוותה הגנה מבעלי חיים מסוכנים ובני אדם עוינים, ולכן היה מסוכן לישון בה בלילה. לצורך כך הוקמה מלונה, (מלשון 'לינה').

הסוכה הייתה כנראה גם בשימוש אצל נוודים, בצורה דומה לאוהל. למשל אצל יונה הנביא מסופר כי לא רצה להתגורר בנינוה ולכן הוא בנה לו סוכה מחוץ לעיר. על פי התנ"ך היא הייתה גם בשימוש אצל צבאות שצרו על ערים, למשל ישראל שצרו על רבת בני עמון ובן הדד כשצר על העיר שומרון.

על בני ישראל מסופר במקרא כי כשעזבו את ארץ מצרים ונעו במדבר סיני הם שכנו בסוכות ולכן הצטוו לחוג את חג סוכות, כזכר לאותם סוכות בהם שכנו ביציאתם ממצרים.

הסוכה הפכה להיות סמל של הגנה, כפי הפסוק בתהילים: "כִּי יִצְפְּנֵנִי בְּסֻכֹּה בְּיוֹם רָעָה יַסְתִּרֵנִי בְּסֵתֶר אָהֳלוֹ בְּצוּר יְרוֹמְמֵנִי:" (ספר תהילים כ"ז ה'), וזו אחת הסיבות שקיימת ביהדות מצווה לבנות סוכה בחג הסוכות.

### שימושי הסוכה

בעת החדשה, המונח 'סוכה' בעברית משמש ככינוי עבור צרכים נוספים, כגון חדר אוכל בקיבוץ, סוכת המציל בחוף הים, סוכת שמירה ועוד.

ראו גם
------

* שומרה (מבנה)
* בקתה הררית
* טיפי
* הבקתה הפרימיטיבית

קישורים חיצוניים
----------------

ויקישיתוף מדיה וקבצים בנושא **סוכה** בוויקישיתוף

הערות שוליים
------------

1. ↑  בספר ישעיהו מסופר על תפקודיה של הסוכה בדרך אגב: "וְסֻכָּה תִּהְיֶה לְצֵל יוֹמָם מֵחֹרֶב וּלְמַחְסֶה וּלְמִסְתּוֹר מִזֶּרֶם וּמִמָּטָר" (ספר ישעיה ד' ו')
2. ↑  "וְיַעֲקֹב נָסַע **סֻכֹּתָה** וַיִּבֶן לוֹ בָּיִת **וּלְמִקְנֵהוּ עָשָׂה סֻכֹּת** עַל כֵּן קָרָא שֵׁם הַמָּקוֹם סֻכּוֹת:" (ספר בראשית ל"ג י"ז)
3. ↑  "וַיֵּצֵא יוֹנָה מִן הָעִיר וַיֵּשֶׁב מִקֶּדֶם לָעִיר וַיַּעַשׂ לוֹ שָׁם סֻכָּה וַיֵּשֶׁב תַּחְתֶּיהָ בַּצֵּל עַד אֲשֶׁר יִרְאֶה מַה יִּהְיֶה בָּעִיר:" (ספר יונה ד' ה')
4. ↑  פרשנות על הפסוק: "וְנוֹתְרָה בַת צִיּוֹן כְּסֻכָּה בְכָרֶם כִּמְלוּנָה בְמִקְשָׁה כְּעִיר נְצוּרָה:" (ספר ישעיה א' ח'), שקושרת סוכה לעיר נצורה
5. ↑  "וַיֹּאמֶר אוּרִיָּה אֶל דָּוִד הָאָרוֹן וְיִשְׂרָאֵל וִיהוּדָה יֹשְׁבִים **בַּסֻּכּוֹת** וַאדֹנִי יוֹאָב וְעַבְדֵי אֲדֹנִי עַל פְּנֵי הַשָּׂדֶה חֹנִים וַאֲנִי אָבוֹא אֶל בֵּיתִי לֶאֱכֹל וְלִשְׁתּוֹת וְלִשְׁכַּב עִם אִשְׁתִּי חַיֶּךָ וְחֵי נַפְשֶׁךָ אִם אֶעֱשֶׂה אֶת הַדָּבָר הַזֶּה:" (ספר שמואל ב', י"א י"א)
6. ↑  "וַיְהִי כִּשְׁמֹעַ אֶת הַדָּבָר הַזֶּה וְהוּא שֹׁתֶה הוּא וְהַמְּלָכִים **בַּסֻּכּוֹת** וַיֹּאמֶר אֶל עֲבָדָיו שִׂימוּ וַיָּשִׂימוּ עַל הָעִיר:" (ספר מלכים א', כ' י"ב)
7. ↑  "לְמַעַן יֵדְעוּ דֹרֹתֵיכֶם כִּי בַסֻּכּוֹת הוֹשַׁבְתִּי אֶת בְּנֵי יִשְׂרָאֵל בְּהוֹצִיאִי אוֹתָם מֵאֶרֶץ מִצְרָיִם אֲנִי ה' אֱלֹהֵיכֶם:" (ספר ויקרא כ"ג מ"ג).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533747805171
* GND: 4166558-2
* LCCN: sh85063230

 |
**סר ג'ונתן וולף מילר** (באנגלית: **Jonathan Wolfe Miller**;‏ 21 ביולי 1934 – 27 בנובמבר 2019) היה יהודי-בריטי, רופא, במאי תיאטרון ומחזות אופרה, עורך ומגיש של תוכניות טלוויזיה בנושאי מדע, פילוסופיה, חברה ותרבות.

ג'ונתן מילר התפרסם במיוחד בעקבות סדרת הטלוויזיה "גופו של עניין" (1978). סדרה זו עסקה בהיסטוריה של הרפואה ובפילוסופיה של המדע, והיא נוצרה במסגרת הרשת הציבורית הבריטית BBC. הסדרה עוּבּדה מאוחר יותר לספר. תוכנית אחרת שהפיק במסגרת זו הייתה בנושא תיאטרון ועסקה ב-12 מחזות מאת ויליאם שייקספיר.

מילר ראה עצמו כאתאיסט והוא אף כתב והגיש סדרה בנושא זה - "אתאיזם - היסטוריה מקוצרת של חוסר-אמונה" ב-BBC‏ (2004).

בשנת 1983 קיבל מילר תואר מפקד במסדר האימפריה הבריטית (CBE), ובשנת 2002 קיבל תואר אבירות.

ביוגרפיה
--------

ג'ונתן מילר נולד ב-1934 למשפחה יהודית מבוססת ברובע המפסטד בצפון לונדון. אביו, עמנואל מילר (1892–1970), היה פסיכיאטר שהתמחה בהתפתחות הילד. אמו, בטי מילר (שם נעורים: ספירו, 1910–1965), הייתה סופרת וביוגרפית. אחותו, שרה מילר, עבדה שנים רבות בטלוויזיה.

מילר למד מדעי הטבע ורפואה באוניברסיטת קיימברידג' ובאוניברסיטת לונדון. הוא סיים את לימודיו ב-1959 ועבד במשך שנתיים כרופא בבית חולים.

במקביל ללימודיו הוא עסק בדרמה והיה חבר בפוטלייטס - המועדון הדרמטי של אוניברסיטת קיימברידג'. במועדון זה החלו את דרכם גם יוצרים ושחקנים בריטים מוכרים אחרים, למשל: דאגלס אדמס, ג'ון קליז, אמה תומפסון, סשה ברון כהן ועוד.

ב-1960 הוא היה שותף בכתיבה ובהפקה של הרוויו (קברט) הסאטירי Beyond the Fringe, שהוצג תחילה במסגרת פסטיבל אדינבורו, ומאוחר יותר עבר לניו יורק. המחזה היה תחילת דרכם של שחקנים כמו אלן בנט, פיטר קוק ודאדלי מור. מילר עזב את צוות הקברט זמן-מה לאחר שעבר לניו יורק והחל לעבוד כמגיש ועורך של התוכנית "מוניטור" בבי-בי-סי. בין 1966 ל-1968 כתב וביים סרטים עבור בי-בי-סי, ביניהם עיבוד של אליס בארץ הפלאות ועוד.

ב-1970 החל מילר לביים ולהפיק מחזות אופרה. ב-1978 הוא ביים גרסה של האופרה נישואי פיגארו לאופרה האנגלית הלאומית. במקביל הוא עסק בחקר ההיסטוריה של הרפואה באוניברסיטת לונדון, ושימש כסגן-נשיא של הארגון הבריטי למען זכויות הומוסקסואלים - Campaign for Homosexual Equality.

נפטר ב-27 בנובמבר 2019.

לקריאה נוספת
------------

* ג'ונתן מילר (עורך), **מחשבות על מחשבות**, תרגום: מאיר ויזלטיר, הוצאת עם עובד, 1986.

קישורים חיצוניים
----------------

ויקישיתוף מדיה וקבצים בנושא **ג'ונתן מילר** בוויקישיתוף
* ג'ונתן מילר, ברשת החברתית אקס (טוויטר)
* ג'ונתן מילר, ברשת החברתית Goodreads
* ג'ונתן מילר, באתר אנציקלופדיה בריטניקה (באנגלית)

הערות שוליים
------------

1. ↑  Atheism - A Rough History of Disbelief
2. ↑  הלונדון גאזט, מספר 49212, עמוד 8, 31 בדצמבר 1982
3. ↑  הלונדון גאזט, הודעה על חלוקת תוארי אבירות, 15 באוגוסט 2003

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007270795505171
* BnF: cb11916132d (data)
* GND: 11905681X
* ISNI: 0000 0001 1454 8251
* LCCN: n50033692
* MusicBrainz: 568b8a4d-49ea-49c4-9281-6e69cef13e9d
* NDL: 00450072
* NKC: vse2010578621
* NLK: KAC201605076
* NTA: 069719306
* SNAC: w6vq76rt
* SUDOC: 060796286
* VIAF: 121315389
* WorldCat: lccn-n94122131

 |
**איילת שפירא** (נולדה ב-1959) היא סמנכ"לית בכירה בחברת רפאל וראש חטיבת מנור וטכנולוגיות. היא הייתה האישה הראשונה שמונתה לסמנכ"לית וראש חטיבה בתעשיות הביטחוניות הישראליות. כלת פרס ביטחון ישראל בשנת 2017.

ביוגרפיה
--------

שפירא היא בוגרת תואר ראשון בהנדסת תעשייה וניהול בטכניון, ותואר שני במנהל עסקים.

בשנת 1984 הצטרפה לחברת רפאל, ומילאה בהם שורה של תפקידים. התחילה ממערכות מידע ועברה לאחר מכן לתפקידי מנהל ופיתוח עד שהגיעה לתפקיד סגנית לתפעול של ראש חטיבה וראש מנהל טכנולוגיות ברפאל.

בין השנים 2006–2009 כיהנה שפירא שנים כסמנכ"לית טכנולוגיות מידע (IT) ומנהלת מערכות מידע ראשית בחברת נטפים.

בשנת 2009 חזרה לרפאל, לתפקיד ניהול פרויקט.

ב-2013 מונתה לסמנכ"לית וראשת חטיבת מנור וטכנולוגיות. בזמן מינוייה הייתה האישה הראשונה שמונתה לסמנכ"לית וראש חטיבה בתעשייה ביטחונית ישראלית. חטיבת מנור וטכנולוגיות מפתחת מנועי טילים, מערכות הנעה בחלל, ראשי נפץ ופירוטכניקה, התקני פריצה בשלט רחוק ואמצעי הטעייה ימיים חד-פעמיים. כמו כן החטיבה מפתחת מערכות הנעה שנעשה בהן שימוש בלווייני "אופק" ו"ארוס" ובטיל האנטי-בליסטי "חץ", ומגוון של פריטי ציוד לפריצת דלתות וקירות.

בשנת 2017 זכתה בפרס ביטחון ישראל, עבור פרויקט חץ 3. הפרס ניתן באותה שנה לנציגי תעשיות ביטחוניות - התעשייה האווירית כקבלן ראשי, תעש מערכות ורפאל - עם מנהלת "חומה" במשרד הביטחון וחיל האוויר.

לשפירא שלושה ילדים.

קישורים חיצוניים
----------------

* "נשים במקצועות טכנולוגיים: מפורצות הדרך של רפאל ועד לבנות הדור הבא". מגזין רפאל. 18 בינואר 2021. `{{cite web}}`:  (עזרה)

הערות שוליים
------------

1. 1 2 3 4  אורה קורן (6 במרץ 2013). "לראשונה תכהן אשה כראשת חטיבה בחברת רפאל". דה מרקר. נבדק ב-20 ביולי 2021. `{{cite web}}`:  (עזרה)
2. 1 2  איתמר אייכנר, פרס ביטחון ישראל למפתחי "חץ 3": "הציבור לא יודע כמה הוא חייב לכם", באתר ynet, 26 ביוני 2017
3. ↑  "פרוייקט מדברות, הכירו את המנטוריות:איילת שפירא". גלובס.
4. ↑  אור הלר (6 במרץ 2021). "רפאל מינתה אישה לעמוד בראש חטיבה". Israel Defense. נבדק ב-6 ביולי 2021. `{{cite web}}`:  (עזרה)
5. ↑  "נשים במקצועות טכנולוגיים: מפורצות הדרך של רפאל ועד לבנות הדור הבא". מגזין רפאל. 18 בינואר 2021. `{{cite web}}`:  (עזרה)
קווי חלב טבעיים בגוף האדם
**קו החלב** או **רכס השדיים** (באנגלית: **Mammary ridge** או **Mammary crest**) הוא רקמת נבט ספציפית להתפחות של בלוטות החלב. הוא עובר מקו בית השחי באזור הזנב של ספנס ועד המפשעה.

התפתחות
-------

קו החלב הוא ראשיתי לבלוטת החלב בשד בבני אדם, וקשור לבלוטת החלב ולהתפתחות השד.

במהלך השבוע השישי של התפתחות העובר האנושי מתפתחים צינוריות חלב מהאקטודרם בקו החלב אשר פולש לאפידרמיס בשבוע השביעי ויוצר את הרכס הממרי של השד.

אצל יונקים רבים אחרים בלוטות החלב מופיעות תחילה כרכסים מוגדלים לאורך קווי החלב, אשר נפרדים אז לניצנים בודדים הממוקמים באזורים לרוחב קו הגחון האמצעי. מיקומם של ניצנים אלה משתנה בהתאם למינים השונים: הם ממוקמים באזור בית החזה בפרימטים, באזור מפשעתי אצל פרסתנים, ולכל אורך הגו אצל מכרסמים וחזירים.

קו החלב בדרך כלל מפסיק לגדול בשבוע השמיני ואורכו נסוג מחדש החל מלמטה למעלה, כך שמה שנשאר הוא עיגול אקטודרמי היכן שמתפתח בית השחי. עם סיום התקצרות קו החלב, המבנה נותר בולט באזורים שבהם נוצרות בסופו של דבר בלוטות החלב.

קווי חלב בבני אדם
-----------------

אצל בני אדם, קווי חלב נוצרים כעיבויים של האפידרמיס, לאורך הגו הקדמי של שני המינים. קווי החלב מופיעים בשבוע השביעי להתפתחות העוברית לפני ההתמיינות המינית, מה שמסביר מדוע גם לגברים יש פטמות. לאחר התפתחות ראשונית של קווי החלב הם עוברים הפחתה.

תופעות קשורות
-------------

### פטמה יתרה

לרוב בני האדם יש שתי פטמות, אך במקרים מסוימים יתפתחו יותר משתיים, בתופעה שנקראת פטמה יתרה. פטמות נוספות אלו בדרך כלל גדלות לאורך קו החלב.

### רקמת שד אקטופית

רקמת שד אקטופית (EBT) היא תופעה בה גדלה רקמת שד מחוץ לחזה. תופעה זו נראית בדרך כלל עקב הישארות של שרידים עובריים לאורך קו החלב, החל מבית השחי ועד הפות. לרוב, מקרים של רקמת שד אקטופית לא מתגלים, אלא אם מתחילים להוות בעיה, כמו למשל נפיחות והפרשת חלב לאחר לידה או כאשר הם מתפתחים במקרים מסוימים לגידולים סרטניים.

ראו גם
------

* פטמה
* הנקה

קישורים חיצוניים
----------------

ויקישיתוף מדיה וקבצים בנושא **קו החלב** בוויקישיתוף

הערות שוליים
------------

1. 1 2  Ernst, Linda; Rucelli, Eduardo D.; Huff, Dale S. (2007). *Color Atlas of Fetal and Neonatal Histology*.
2. 1 2  אנטומיה של השד, באתר ויקירפואה, ‏10 באוקטובר 2012
3. ↑  Robinson, Gertraud W. (2004). "Identification of signaling pathways in early mammary gland development by mouse genetics". *Breast Cancer Res*. **6** (3): 105–8. doi:10.1186/bcr776. PMC 400673. PMID 15084230.
4. ↑  תקלה בחיווט: למה לאישה הזאת דלף חלב אם מהפות?, באתר וואלה!, ‏17 ביוני 2019
**ČEZ ארנה**, ההיכל החלופי
**מועדון הכדורסל נימבורק** (בצ'כית: **ČEZ Basketball Nymburk**), היא קבוצת כדורסל צ'כית מהעיר נימבורק, המשחקת בליגת העל הצ'כית ובליגת האלופות. מאז 2004 ועד היום היא אלופת צ'כיה בכדורסל.

היסטוריה
--------

קבוצת הכדורסל של נימבורק הוקמה בשנת 1930, אך עלתה לגדולה רק בתחילת שנות ה-2000.
החל מעונת 2000/01 הקבוצה משתתפת בליגה הבכירה. ועונה לאחר מכן, התחילה ברצף של אליפויות וגביעים.

הקבוצה משתתפת בגביעי אירופה השונים החל מעונת 2002/03. שיחקה בין היתר ביורופליג, גביע יול"ב והיורוקאפ, בו הגיעה בעונת 2009/10 עד לשלב רבע הגמר והפסידה לקבוצת בילבאו באסקט.

בעונת 2010/11 השתתפה הקבוצה במסגרת הליגה האדריאטית. בעונת 2011/12 תחל להשתתף במסגרת הליגה המאוחדת של VTB.

האולם הביתי של הקבוצה הוא **מסטסקה** (1200 מקומות), שנמצא בעיר נימבורק. אך במשחקים בינלאומיים הקבוצה עוברת לשחק בČEZ ארנה (10,300 מקומות), שנמצא בעיר פרדוביצה, במרחק של 70 ק"מ מנימבורק.

בעונת 2017 הקבוצה זכתה בדאבל ושחקן הקבוצה קנדריק ריי זכה בתואר השחקן במצטיין של העונה.

את הקבוצה אימנו מולי קצורין (2006 עד 2010), רונן גינזבורג (2011 עד 2013 ו-2015 עד 2017) ואורן עמיאל (2017 עד 2021).

תארים והישגים
-------------

* **הליגה הצ'כית**:
	+ אליפות (18): 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2020, 2021
* **הגביע הצ'כי**:
	+ זכייה (15): 2004, 2005, 2007, 2008, 2009, 2010, 2011, 2012, 2013, 2014, 2017, 2018, 2019, 2020, 2021

קישורים חיצוניים
----------------

ויקישיתוף מדיה וקבצים בנושא **נימבורק** בוויקישיתוף
* אתר האינטרנט הרשמי של נימבורק

|  |  |
| --- | --- |
| בקרת זהויות עריכת הנתון בוויקינתונים | 
* NKC: kn20091001011
* VIAF: 133006703
* WorldCat: viaf-133006703

 |
רב-קומות בהולנד
רב-קומות בראשון לציון
**רב-קומות** הוא בניין גבוה בעל קומות רבות. לרבי-קומות שימושים מגוונים: מגורים, משרדים, בתי חולים, בתי מלון ועוד.

בישראל, בתקנות התכנון והבניה (בקשה להיתר, תנאיו ואגרות) מופיעה ההגדרה:

"בניין רב–קומות" - בניין שבו הפרש הגובה בין מפלס הכניסה הקובעת לבניין לבין מפלס הכניסה לקומה הגבוהה ביותר המיועדת לאכלוס, שהכניסה אליה דרך חדר מדרגות משותף, עולה על 29 מטרים.
הגדרה זו, המשקפת בניין שבו כעשר קומות, יפה לתקנות שבהן היא מופיעה. בלשון הדיבור, גם בניין שבו חמש קומות נחשב לרב-קומות (בתקנות מוגדר בניין שגובהו פחות מאשר בהגדרה הנ"ל אך יותר מ-13 מטרים כ"בניין גבוה").

הבחנה של הרשות הארצית לכבאות והצלה בין הגדרת "רב-קומות" לגורד שחקים הוצגה על ידי חיים תמם, סגן מפקח כבאות ראשי, בריאיון לאתר "רב-קומות: הארגון הבין-תחומי" באוגוסט 2007: "מכבי אש נוטים להתייחס למבנה כאל "גורד שחקים" כאשר גובה המבנה הוא מעל גובה המנוף שקיים ברשותם, קרי מבנה שגובהו מעל 42 מטר."

מבנן
----

במקומות רבים בארץ ניתן לראות רצף של רבי-קומות. על מנת לחסוך שטחים, עלויות בנייה ואחזקה, חלק מן המערכות עבור צרכים של שני מבנים או יותר ממוקמות בשטח המשותף למבנים, כגון: מפוחים בחניונים, מאגרי מים ותוספות כגון חניונים, חדרי כושר, סאונה וג'קוזי. מספר מבנים הבנויים באופן זה כונו בעבר 'קומפלקס' ובימינו 'מבנן' - שפירושו על פי האקדמיה ללשון העברית הוא "צביר/אשכול בניינים".

קישורים חיצוניים
----------------

ויקישיתוף מדיה וקבצים בנושא **רב-קומות** בוויקישיתוף
* מגורי איכות - בניין הדירות "המלוני" בישראל, בארכיון האינטרנט של אתר "אנשים ישראל"
* נועם דביר, השמיים הם הגבול: מגדלים בישראל, באתר הארץ, 14 ביולי 2009
* נחום כהן, אדריכל, הקרב על הגובה מאמר על גבולות הגובה והציפוף
* אתר למנויים בלבד עדי כהן, הסיבה שבגללה החיים במגדלים ובערים הגדולות עלולים להיהפך לסיוט, באתר הארץ, 18 באוגוסט 2022
* רב-קומות, באתר אנציקלופדיה בריטניקה (באנגלית)

הערות שוליים
------------

1. ↑  תקנות התכנון והבניה (בקשה להיתר, תנאיו ואגרות), התש"ל-1970
2. ↑  ריאיון עם סגן מפקח כבאות ראשי חיים תמם
3. ↑  רב-קומות הארגון הבין-תחומי

|  |  |
| --- | --- |
| בקרת זהויות עריכת הנתון בוויקינתונים | 
* GND: 4025210-3
* NDL: 00566738
* NLK: KSH1998009490

 |
**סטריפ דאנס** הוא סגנון ריקוד אירובי המגיע מעולם החשפנות. סגנון ריקוד זה הוא ז'אנר חדש בהתהוות אשר קיים בעיקר בקליפים ההוליוודיים. הסגנון הוא כלי אומנותי המעביר את מסר הפיתוי, הנשיות והחושניות. הסגנון פרץ לארץ בעקבות מדריכים ומורים שהוכשרו ולמדו בהוליווד כאשר שם הסגנון נחשב לז'אנר לכל דבר (כגון מחול ג'אז, בלט וכו' ) .
נכון להיום (2013) ניתן למצוא סגנון זה בהרבה בתי ספר מקצועיים לריקוד בארץ.

היסטוריה
--------

סטריפ דאנס התפתח רשמית[דרוש מקור] כאשר כרמן אלקטרה שחקנית ודוגמנית אמריקאית יצרה סדרת של חמישה DVD בשם "Aerobic Striptease" המכיל את שיעור הסטריפ דאנס הראשון בהיסטוריה ובכך גרמה לנשים רבות להחצין את נשיותן דרך שיעור ריקוד. לאחר ששיחקה בסדרה המוכרת משמר המפרץ, כרמן אלקטרה רצתה לשנות את התדמית הזולה של הסטרפטיז ולכן הסטריפ דאנס מתקשר לעולם ההעצמה הנשית, שחרור התחושה האישית והגברת הביטחון העצמי.  

בעקבות ה-DVD של קרמן אלקטרה נוצרו קלטות דומות והסגנון של סטריפ דאנס אירובי התחיל להתפתח.

סגנון
-----

הסטריפ דאנס להבדיל מחשפנות, אינו מתמקד בעירום אלא בתנועות הגוף שמסמלות נשיות, חושניות, תשוקה ופיתוי. בנוסף להנאה שבריקוד, כמו כל אימון כושר אחר, הריקוד משלב חיטוב, גמישות ושיפור כושר גופני. למרות האופי הנשי שמועבר בסטריפ דאנס, הריקוד אינו מוגבל לנשים וישנם גם גברים שמשתתפים בשיעורים אלו.

סגנון ריקוד נוסף שדומה לסטריפ דאנס הוא ריקוד עמוד. בסגנון ריקוד זה ישנו אביזר אנכי המהווה חלק מהריקוד ומהתרגילים השונים. ריקודי עמוד משלבים את הנשיות והסקסיות וכן את הפעילות האירובית ולכן הסטריפ דאנס - שאינו משלב עמוד, דומה באופיו לריקודי עמוד.

ראו גם
------

* ריקוד חיק
* ריקוד על עמוד

קישורים חיצוניים
----------------

* הדר אליאס, ‏שיעור סטריפ דאנס, באתר ‏מאקו‏
* תרגילים בסטריפ דאנס
* ביקורת על הdvd של כרמן אלקטרה

הערות שוליים
------------

1. ↑  שטטמאור, לורי (2012-03-16). "לא רק פיתוי: סטריפ-דאנס ככלי להעצמה נשית". *Ynet*. נבדק ב-2023-02-26.
2. ↑  על קורס מדריכי סטריפ דאנס
3. ↑  לורי שטטמאור, לא רק פיתוי: סטריפ-דאנס ככלי להעצמה נשית, באתר ynet, 16 במרץ 2012
4. ↑  לדוגמה ביקורת על אחת הקלטות סטריפ דאנס שיצאה בארץ
**סעודת אָמֵנִים** היא מנהג מודרני של עריכת סעודה מרובת משתתפים, שבה אומרים המשתתפים מאה פעמים "אמן", כסגולה לפתרון מצוקות שונות, כדוגמת זוגיות, עקרות, בריאות ופרנסה.

כיום המנהג נעשה בדרך כלל עבור נשים.

מטרה
----

 ערך מורחב – **מאה ברכות**  

לפי המסורת, דוד המלך תיקן שעל כל יהודי לברך בכל יום מאה ברכות. חישוב הברכות הנאמרות כל יום בשלוש התפילות בצירוף ברכות הנהנין וברכות נוספות עולה למאה ברכות לפחות. בשבת, שבתפילת העמידה שלה יש 7 ברכות בלבד, נוהגים להוסיף ברכות על ידי אכילת פירות ומיני מגדים, וברכות על ריח טוב. 

סעודת אמנים מגדילה לעשות, ונאמרים מאה אמנים בה לבדה, בנוסף לאלה המצטברים במשך היום. יש המייחסים לאמירת מאה אמנים מרוכזת זו סגולה לפתרון בעיות. 

יש מי שהסתייג מהמשקל הרב שמיוחס לסעודת אמנים, לטענתו: "מי שמתחבר ליראת שמים ולהודיה לה' באמצעות סעודה המתקיימת בציבור, סעודה בה מברכים ומודים לה', ואומרים "אמן", תבוא עליו ברכה. אך כל זה לא על חשבון תפילה מעומק הלב, ובעיקר תיקון המעשים בכל התחומים".

טכניקה
------

כדי להגיע למאה אמנים, מוצאים בסעודה מזונות מסוגים שונים, המאפשרים לברך עליהם את חמש הברכות שלפני האכילה (מלבד "המוציא"), שסדרן, כדי להרבות בברכות, מסומן בראשי תיבות "**מגע אש**": **מ**זונות, **ג**פן, **ע**ץ, **א**דמה, **ש**הכל. כל אחד מהמשתתפים בסעודה מברך בקול רם את הברכה המתאימה למזון שלפניו, וכל יתר המשתתפים עונים אמן. 

לפני הברכה ניתן להביע משאלה, אף היא בקול רם. לכל ברכה מתאימה קטגוריית משאלות משלה, התואמת את שמה:

* בורא מיני מזונות: סגולה לפרנסה
* בורא פרי הגפן: סגולה לשידוך ("ענבי הגפן בענבי הגפן")
* בורא פרי העץ: סגולה לפרי בטן
* בורא פרי האדמה: סגולה לבריאות, משום שאדם נוצר מאדמה
* שהכל: סגולה לכל יתר הצרכים

קישורים חיצוניים
----------------

* הרב שמואל שפירא, מהו המקור ההלכתי לסעודת אמנים?, באתר ynet, 24 באוגוסט 2009
* עינת ברזילי, הלוואי אמן שאתחתן: "סעודת אמנים" למציאת זיווג, באתר nrg‏, 13 במרץ 2009
* תמר רותם, ואמרי אמן, באתר הארץ, 7 באוקטובר 2011
* רבקה נריה-בן שחר, ‏'סעודת אמֵנים' היא כל כך נשית": ריטואלים שנשים יוצרות ומחדשות לעצמן, **מים מדליָו** 27, תשע"ו, עמ' 121–151

הערות שוליים
------------

1. ↑  הרב שמואל שפירא, רבו של היישוב כוכב יאיר, מהו המקור ההלכתי לסעודת אמנים?, באתר ynet, 24 באוגוסט 2009.